proxectonos/corpus_dominio_legal_administrativo_tmp huggingface dataset:
ORDE do 25 de outubro de 2017 pola que se resolve a concesión de premios fin de carreira da Comunidade Autónoma de Galicia para o alumnado que rematou os seus estudos universitarios no ano 2016 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 07/11/2017

Con data do 3 de xullo de 2017, publicouse no Diario Oficial de Galicia a Orde do 19 de xuño de 2017 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos universitarios no ano 2016 nas universidades do Sistema universitario de Galicia.
De acordo co establecido no artigo 11 das bases da convocatoria, desde o 13 ao 26 de setembro de 2017 expuxéronse as listaxes provisionais de solicitudes admitidas e excluídas por documentación. Durante ese prazo as persoas interesadas puideron formular reclamacións ou emendar erros e a falta de documentación ante a Secretaría Xeral de Universidades.
Rematado o prazo, as solicitudes admitidas foron estudadas pola comisión avaliadora nomeada na propia orde de convocatoria.
Tendo en conta o anteriormente exposto e atendendo á proposta elaborada pola citada comisión, esta consellería
Artigo 1
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2016 nas universidades do Sistema universitario de Galicia, que se relaciona no anexo I desta orde. O alumnado premiado recibirá unha contribución en metálico de 3.000 euros.
Artigo 2
Denegarlles o premio ás persoas solicitantes que figuran relacionadas no anexo II desta orde e que foron admitidas para participar neste concurso, polas causas que nel se sinalan.
Artigo 3
O incumprimento total ou parcial por parte das persoas beneficiarias de calquera das condicións establecidas na Orde de convocatoria do 19 de xuño de 2017 constituirá causa determinante de revogación do premio e do seu reintegro total ou parcial, pola persoa beneficiaria, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas interesadas poderán interpoñer recurso potestativo de reposición, ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de outubro de 2017
CORRECCIÓN DE ERROS. Orde do 21 de novembro de 2016 pola que se regula a ordenación das ensinanzas artísticas superiores de Arte Dramática en desenvolvemento do Decreto 179/2015, do 29 de outubro, polo que se establece o plan de estudos das ensinanzas artísticas superiores de Arte Dramática na Comunidade Autónoma de Galicia.
Consellería de Cultura, Educación e Ordenación Universitaria — I. Disposicións xerais — 06/11/2017

Advertido o erro na citada orde publicada no Diario Oficial de Galicia número 230, do 1 de decembro de 2016, cómpre efectuar a seguinte corrección:
Na páxina 53326, no título do anexo onde di: «Relación de disciplinas de contidos progresivo nas ensinanzas superiores de Arte Dramática (implica que non se poden matricular nunha disciplina se non teñen aprobadas as anteriores)», debe dicir: «Relación de disciplinas de contidos progresivos nas ensinanzas superiores de Arte Dramática».
RESOLUCIÓN do 23 de outubro de 2017 pola que se adhire unha entidade financeira ao convenio de colaboración para a bonificación dos custos do financiamento das microempresas de Galicia titulares de préstamos inferiores ou iguais a 25.000 euros, subscrito coas entidades financeiras adheridas e as sociedades de garantía recíproca (liña microempresas).
Instituto Galego de Promoción Económica — III. Outras disposicións — 03/11/2017

O Consello de Dirección do Igape, na súa xuntanza do 1 de xuño de 2017, acordou por unanimidade dos seus membros asistentes a aprobación das bases reguladoras das axudas para a bonificación dos custos do financiamento das microempresas de Galicia, titulares de préstamos inferiores ou iguais a 25.000 euros, instrumentadas mediante convenio de colaboración coas entidades financeiras e coas sociedades de garantía recíproca (liña microempresas). As bases foron publicadas mediante Resolución do 14 de xullo de 2017 (DOG nº 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Con data do 19 de outubro de 2017 ratifícase a adhesión da entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir a entidade financeira Banco Santander, S.A. á relación de entidades financeiras adheridas ao convenio de colaboración para a bonificación dos custos do financiamento das microempresas de Galicia, titulares de préstamos inferiores ou iguais a 25.000 euros, asinado o 14 de xullo de 2017.
Santiago de Compostela, 23 de outubro de 2017
ORDE do 3 de novembro de 2017 pola que se regulan os pagamentos anticipados nas axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial desta consellería.
Consellería do Medio Rural — III. Outras disposicións — 06/11/2017

O pasado luns 30 de outubro, no Diario Oficial de Galicia número 206, publicouse a Orde conxunta do 27 de outubro de 2017 mediante a que se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
A Consellería do Medio Rural quere posibilitar que os beneficiarios das súas axudas accedan á concesión de anticipos, polo cal procede prever este mecanismo para que os interesados teñan canto antes acceso á subvención e poidan complementar os gastos que supoñan a reposición dos materiais danados.
Á vista do anteriormente exposto, e de conformidade co establecido no artigo 38.4 da Lei 16/2010, do 17 de decembro, de organización e funcionamento da Administración xeral e do sector público de Galicia, de conformidade co previsto no artigo 30.1.3 do Estatuto de autonomía de Galicia e no uso das facultades que me confiren os artigos 7, 14 e 20 da Lei 9/2007, do 13 de xuño, de subvencións de Galicia,
Artigo único. Pagamentos anticipados
1. No procedemento contido no artigo 21, do capítulo VII, relativo ás axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial da Consellería do Medio Rural, poderáse realizar un primeiro pagamento do 50 % da contía da subvención concedida, en concepto de pagamento anticipado, que se fará efectivo unha vez realizada a notificación da subvención, e non estará obrigado o interesado á presentación de avais, consonte o establecido nos artigos 63.1.dous e o artigo 65.4.i) do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
2. Estes pagamentos anticipados realizaranse cando a subvención concedida sexa igual ou superior a 1.000 euros.
Disposición derradeira. Entrada en vigor
Esta orde entrará en vigor o día da súa publicación no Diario Oficial de Galicia.
Santiago de Compostela, 3 de novembro de 2017
RESOLUCIÓN do 26 de outubro de 2017 pola que se amplía a dotación orzamentaria da Orde do 18 de maio de 2017 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda que conten co financiamento cualificado do Plan de vivenda e rehabilitación 2009-2012.
Instituto Galego da Vivenda e Solo — III. Outras disposicións — 06/11/2017

A Orde do 18 de maio de 2017 convoca a concesión de subvencións para as persoas adquirentes, adxudicatarias ou promotoras individuais para uso propio de vivenda que conten co financiamento cualificado do Plan de vivenda e rehabilitación 2009-2012 (Diario Oficial de Galicia núm. 98, do 24 de maio).
O seu artigo 3 establece que as devanditas subvencións se farán efectivas con cargo á aplicación orzamentaria 08.80.451B.780.1 do orzamento de gastos do Instituto Galego da Vivenda e Solo (IGVS) para o ano 2017, por importe de 499.000 €, e que esta contía poderá ser obxecto de ampliación, mediante resolución da persoa titular da Dirección Xeral do IGVS, que terá efecto logo da súa publicación no Diario Oficial de Galicia, de conformidade co establecido no artigo 30 do regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
O crédito destinado inicialmente a esta convocatoria resulta insuficiente polo número de solicitudes formuladas e na aplicación orzamentaria correspondente existe crédito dispoñible, polo que se considera oportuno ampliar a dotación orzamentaria consignada inicialmente para a concesión das mencionadas subvencións.
Polo exposto, en virtude das facultades que me foron conferidas,
Primeiro. Ampliar a dotación orzamentaria para a anualidade 2017 da Orde do 18 de maio de 2017, pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda que conten co financiamento cualificado do Plan de vivenda e rehabilitación 2009-2012.
O incremento da dotación será de 70.000 €, con cargo á aplicación orzamentaria 08.80.451B.780.1 do orzamento de gastos do IGVS para o ano 2017, polo que a contía máxima das subvencións que se poderá conceder queda establecida en 569.000 €.
Esta ampliación non afecta o prazo de presentación de solicitudes establecido no artigo 6 da referida orde, nin supón o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 26 de outubro de 2017
RESOLUCIÓN do 16 de outubro de 2017, da Dirección Xeral de Educación, Formación Profesional e Innovación Educativa, pola que se autorizan centros educativos para impartir o bacharelato de especialización en idiomas (PluriBach), para o curso 2017/18.
Consellería de Cultura, Educación e Ordenación Universitaria — III. Outras disposicións — 06/11/2017

De conformidade co establecido no artigo 16 da Resolución desta dirección xeral, do 1 de xuño de 2017, pola que se regula o bacharelato de especialización en idiomas (Pluribach), para o curso 2017/18, esta dirección xeral
Primeiro. Autorizar os centros que se relacionan no anexo desta resolución para impartir o programa Pluribach, bacharelato de especialización en idiomas.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2017
ORDE do 16 de outubro de 2017 pola que se autorizan novos centros plurilingües na Comunidade Autónoma de Galicia para o curso 2017/18.
Consellería de Cultura, Educación e Ordenación Universitaria — III. Outras disposicións — 06/11/2017

De conformidade co establecido no artigo 16 da Orde desta consellería, do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2017
RESOLUCIÓN do 16 de outubro de 2017, da Dirección Xeral de Educación, Formación Profesional e Innovación Educativa, pola que se fai pública a autorización de novas seccións bilingües no curso 2017/18 en centros sustentados con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 06/11/2017

A Orde do 12 de maio de 2011 (DOG do 20 de maio) regula as seccións bilingües en centros sustentados con fondos públicos.
Finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do curso 2017/18, segundo o disposto no artigo 12.2.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2017
RESOLUCIÓN do 27 de outubro de 2017 pola que se ordena a publicación do Acordo do Consello da Xunta de Galicia do 26 de outubro de 2017 polo que se aproba a relación de postos de traballo da Consellería de Facenda.
Consellería de Facenda — III. Outras disposicións — 06/11/2017

A aprobación da relación de postos de traballo da Consellería de Facenda xustifícase polas razóns indicadas no punto primeiro do acordo.
En consecuencia, por proposta da Consellería de Facenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 26 de outubro de 2017, adoptou o seguinte
Primeiro. Apróbase a relación de postos de traballo da Consellería de Facenda, nos termos que se sinalan no anexo a este acordo, como consecuencia das súas necesidades funcionais e organizativas actuais, así como para adaptala á Orde da Consellería de Facenda do 10 de maio de 2017, que modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que se indica na marxe, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 26 de outubro de 2017, relativo á aprobación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 27 de outubro de 2017
ORDE do 5 de outubro de 2017 pola que se modifica a relación de postos de traballo do Instituto de Medicina Legal de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 06/11/2017

Mediante Orde do 18 de febreiro de 2015, da Vicepresidencia e Consellería de Presidencia, Administracións Públicas e Xustiza, publicouse a relación de postos de traballo do Instituto de Medicina Legal de Galicia, creado e regulado polo Decreto 119/2005, do 6 de maio, como órgano técnico ao servizo da Administración de xustiza que ten como función auxiliar os xulgados, tribunais, fiscalías e oficinas do Rexistro Civil en materia de medicina forense.
De acordo co artigo 523 da Lei 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións.
Polo exposto, consultadas as organizacións sindicais presentes na Mesa Sectorial de Negociación e o Consello Xeral do Poder Xudicial, e comunicada a modificación ao Ministerio de Xustiza,
Artigo único
Aprobar a modificación da relación de postos de traballo do Instituto de Medicina Legal de Galicia que figuran no anexo da presente orde.
Santiago de Compostela, 5 de outubro de 2017
CORRECCIÓN DE ERROS. Orde do 20 de setembro de 2017 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2017-2018.
Consellería de Economía, Emprego e Industria — III. Outras disposicións — 06/11/2017

Advertidos erros na citada orde, publicada no
Diario Oficial de Galicia
número 189, do 4 de outubro de 2017, cómpre realizar as seguintes correccións:
Na páxina 46810, no artigo 11.1, onde di: «i) Certificado de discapacidade emitido pola Xunta de Galicia, relativo ás persoas polas que se solicita a subvención e ás persoas con discapacidade destinatarias finais da subvención, de ser o caso», debe dicir: «i) Certificado de discapacidade emitido pola Xunta de Galicia ou certificado da prestacións sociais públicas, segundo proceda, relativo ás persoas polas que se solicita a subvención e ás persoas con discapacidade destinatarias finais da subvención, de ser o caso».
En consecuencia, modifícase o anexo XVI da páxina 46885, que se substitúe polo anexo que se xunta.
Na páxina 46845, no artigo 41.b), último parágrafo, onde di: «A estas axudas seralles de aplicación o establecido no número 7 do artigo 38.», debe dicir: «A estas axudas seralles de aplicación o establecido no número 7 do artigo 39.».
Na páxina 46845, no artigo 42.1, onde di: «i) Se é o caso, as 3 ofertas mencionadas no artigo 38.6 e a xustificación da súa elección.», debe dicir: «i) Se é o caso, as 3 ofertas mencionadas no artigo 39.6 e a xustificación da súa elección.».
Na páxina 46846, no artigo 42.1, onde di: «l) A memoria e os tres orzamentos a que se refire o artigo 38.7.», debe dicir: «l) A memoria e os tres orzamentos a que se refire o artigo 39.7.».
Na páxina 46868, no anexo IV, onde di: «No caso de que se dean as condicións indicadas no artigo 40.3.b)», debe dicir: «No caso de que se dean as condicións indicadas no artigo 40.4.b)».
Na páxina 46870, no anexo V, onde di: «(6) Os importes incentivos base da subvención do persoal contrato conforme o artigo 39.3», debe dicir: «(6) Os importes incentivos da subvención do persoal contratado conforme o artigo 40.4».
Na páxina 46881, no anexo XII, na epígrafe de «E, NA SÚA REPRESENTACIÓN» onde constan os cadros: «NOME», «PRIMEIRO APELIDO» e «PRIMEIRO APELIDO», deben constar: «NOME», «PRIMEIRO APELIDO» e «SEGUNDO APELIDO».
RESOLUCIÓN do 16 de outubro de 2017, da Dirección Xeral de Educación, Formación Profesional e Innovación Educativa, pola que se autorizan centros educativos para impartir o programa plurilingüe no segundo ciclo da educación infantil (Plurinfantil), para o curso 2017/18.
Consellería de Cultura, Educación e Ordenación Universitaria — III. Outras disposicións — 06/11/2017

De conformidade co establecido no artigo 16 da Resolución desta dirección xeral, do 1 de xuño de 2017, pola que se regula o programa plurilingüe no segundo ciclo da educación infantil (Plurinfantil), para o curso 2017/18, esta dirección xeral
Primeiro. Autorizar os centros que se relacionan no anexo desta resolución para impartir o programa Plurinfantil, de plurilingüismo no segundo ciclo da educación infantil.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2017
RESOLUCIÓN do 20 de outubro de 2017 pola que se adhiren dúas entidades financeiras ao convenio de colaboración para apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e das explotacións produtoras de pataca, cereal, horta e froiteiras afectadas pola sarabia, instrumentadas mediante convenio de colaboración subscrito entre o Igape, as entidades financeiras e as sociedades de garantía recíproca.
Instituto Galego de Promoción Económica — III. Outras disposicións — 02/11/2017

O Consello de Dirección do Igape, na súa xuntanza do 2 de agosto de 2017, acordou por unanimidade dos seus membros asistentes a aprobación das bases reguladoras das liñas de apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias e das explotacións produtoras de pataca, cereal, horta e froiteiras afectadas pola sarabia, instrumentadas mediante o convenio de colaboración subscrito entre o Instituto Galego de Promoción Económica (Igape), as entidades financeiras e as sociedades de garantía recíproca. As ditas bases publicáronse mediante a Resolución do 27 de setembro de 2017 (DOG núm. 191, do 6 de outubro).
Xunto co texto das devanditas bases publicouse a relación das entidades financeiras que se adheriron ao convenio, que foi substituída pola relación publicada no DOG núm. 196, do 16 de outubro.
Con data do 11 de outubro de 2017, ratifícase a adhesión da entidade financeira Banco Bilbao Vizcaya Argentaria, S.A., e con data do 19 de outubro de 2017, a da entidade financeira Banco Pastor, S.A.U., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único. Engadir as entidades financeiras Banco Bilbao Vizcaya Argentaria, S.A. e Banco Pastor, S.A.U., á relación de entidades financeiras adheridas ao convenio de colaboración para apoio ao acceso e adecuación do financiamento das explotacións produtoras e transformadoras de uva e de castañas afectadas polas xeadas e sarabias, e das explotacións produtoras de pataca, cereal, horta e froiteiras afectadas pola sarabia, instrumentadas mediante o convenio de colaboración subscrito entre o Igape, as entidades financeiras e as sociedades de garantía recíproca, asinado o 27 de setembro de 2017.
Santiago de Compostela, 20 de outubro de 2017
RESOLUCIÓN do 16 de outubro de 2017, do tribunal designado para cualificar as probas de constatación da competencia profesional para o desempeño das funcións de xestor de transporte en empresas de transporte por estrada, pola que se fai pública a data, a hora e o lugar de realización dos exercicios.
Consellería de Infraestruturas e Vivenda — III. Outras disposicións — 02/11/2017

En sesión que tivo lugar o 16 de outubro de 2017, o tribunal designado pola Resolución da Dirección Xeral de Mobilidade do 7 de marzo de 2017 para cualificar as probas de constatación da competencia profesional para o desempeño das funcións de xestor de transporte en empresas de transporte por estrada
ACORDOU:
Primeiro. Os exercicios da segunda convocatoria do ano 2017 das probas de constatación da competencia profesional para o desempeño das funcións de xestor de transporte en empresas de transporte por estrada terán lugar o 26 de novembro de 2017, no Palacio de Congresos e Exposicións de Galicia (rúa Miguel Ferro Caaveiro, s/n, San Lázaro, Santiago de Compostela).
Segundo. Os/as aspirantes que fosen admitidos/as para realizar as probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.15 horas.
Terceiro. Unha vez situados/as os/as aspirantes dentro da aula, non se permitirá a súa saída, agás no suposto de entrega do exercicio. Non obstante, o tribunal poderá apreciar a concorrencia de circunstancias médicas debidamente acreditadas, como no suposto de mulleres embarazadas, toma de medicamentos, ou similares, que fagan necesario que o/a aspirante teña que ir ao baño.
Cuarto. Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non admisión do/da aspirante para realizar as probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Quinto. Non se permitirá o acceso á sala onde se realizarán os exercicios con teléfonos móbiles.
Igualmente, tampouco se permitirá o acceso e tenza de axendas ou outros dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 16 de outubro de 2017
RESOLUCIÓN do 24 de outubro de 2017, da Secretaría Xeral da Emigración, pola que se publican as subvencións concedidas ao amparo da Resolución do 14 de de marzo de 2017 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás comunidades galegas no exterior para o exercicio 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/11/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 21.1 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I e anexo II, por un importe igual ou superior a 3.000 €, ao amparo da seguinte
Convocatoria: Resolución do 14 de marzo de 2017, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de apoio infraestrutural e adquisición de equipamentos ás comunidades galegas no exterior para o exercicio 2017 (DOG núm. 61, do 28 de marzo).
Crédito orzamentario: 575.000 € con cargo a aplicación 04.30.312C.781.0.-Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para obras de ampliación, reforma, rehabilitación e conservación da instalación e/ou do seu patrimonio cultural: contribuír ao financiamento dos gastos derivados dos investimentos que realicen en obras de ampliación, reforma, rehabilitación, conservación e restauración, destinadas á mellora das súas instalacións e/ou patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 24 de outubro de 2017
Programa A. Axudas a entidades galegas no exterior para obras de ampliación, reforma, rehabilitación e conservación da instalación e/ou do seu patrimonio cultural:
Programa B. Axudas a entidades galegas no exterior para a mellora de dotacións e equipamentos de carácter inventariable:
RESOLUCIÓN do 24 de outubro de 2017, da Secretaría Xeral da Emigración, pola que se publican as subvencións concedidas ao amparo da Resolución do 14 de marzo de 2017 pola que se establecen as bases reguladoras e se convocan as subvencións correspondentes aos programas de actuación en favor das comunidades galegas no exterior para o exercicio 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/11/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 25.1 da convocatoria de referencia, en consecuencia,
RESOLVO:
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I, anexo II e no anexo III, por un importe igual ou superior a 3.000 €, ao amparo da seguinte convocatoria:
Resolución do 14 de marzo de 2017, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017 (DOG núm. 61, do 28 de marzo).
Crédito orzamentario: 1.000.000 € con cargo á aplicación 04.30.312C.481.0.-Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran entidades galegas existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola xuventude: fomentar a programación cultural, social e formativa, a acción informativa, divulgativa, edición de publicacións, programas de radio, etc. e a participación da mocidade no funcionamento das entidades galegas do exterior.
– Programa 3. Accións de especial relevancia promovidas por comunidades galegas: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non recorrentes, cuxa finalidade é a promoción cultural, social ou económica de Galicia no ámbito en que estea asentada, tales como mostras, feiras, certames ou efemérides especiais.
Santiago de Compostela, 24 de outubro de 2017
Programa 1. Axudas para gastos de funcionamento.
Programa 2. Axudas para proxectos culturais, sociais, de accións informativas e proxectos promovidos pola xuventude.
Programa 3. Accións de especial relevancia promovidas por comunidades galegas.
ORDE do 30 de outubro de 2017 pola que se autoriza o cambio de denominación específica da EEI da Igrexa do Concello de Brión.
Consellería de Cultura, Educación e Ordenación Universitaria — III. Outras disposicións — 13/11/2017

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: A Coruña.
Concello: Brión.
Código: 15019554.
Denominación actual: escola de educación infantil (EEI) da Igrexa.
Nova denominación: escola de educación infantil (EEI) da Luaña.
Santiago de Compostela, 30 de outubro de 2017
CORRECCIÓN DE ERROS. Resolución do 25 de outubro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade á concesión, ao abeiro da Orde do 28 de abril de 2017, das axudas da convocatoria do ano 2017 relativas á nova participación de agricultores en réximes de calidade, no marco do Programa de desenvolvemento rural para Galicia 2014-2020.
Consellería do Medio Rural — III. Outras disposicións — 13/11/2017

Advertido erro na citada resolución, publicada no Diario Oficial de Galicia número 208, do xoves 2 de novembro de 2017, cómpre efectuar a seguinte corrección:
No cadro que contén a listaxe de beneficiarios que participan no réxime de calidade da I.X.P. Ternera Gallega, na páxina 50782, debe desaparecer o expediente:
O dito expediente debe incluírse no cadro que contén a listaxe de beneficiarios que participan no réxime de calidade da Agricultura Ecolóxica de Galicia na páxina 50800:
RESOLUCIÓN do 2 de novembro de 2017 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, a data, a hora e o lugar de realización das probas.
Academia Galega de Seguridade Pública — III. Outras disposicións — 13/11/2017

De conformidade co establecido no artigo 5 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas (DOG núm. 24, do 5 de febreiro), e na Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 27 de abril), e na disposición derradeira primeira da Orde do 24 de agosto de 2017 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 171, do 8 de setembro), esta dirección xeral
Aprobar as listas definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 24 de agosto de 2017 (DOG núm. 171, do 8 de setembro).
A lista definitiva de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.es.
A lista definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
Presidenta: Mónica María Castro Pérez.
Secretario: Roberto Pérez Fonte.
Vogais:
Ana Purificación Otero Ferreiro.
Jesús Lata Buceta.
Marco Antonio Freire Serén.
– Tribunal suplente:
Presidente: Ramón Quiroga Limia.
Secretario: Ramón Freire Priegue.
Vogais:
Fernández López, José Antonio.
José Ramón Viñas Diz.
Constantino Grandío Rivas.
2. A súa actuación e funcionamento rexeranse polo disposto para os órganos colexiados na Lei 39/2015, do 1 de outubro, do procedemento administrativo común das administracións públicas, e na Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na lista de admitidos para a realización das probas, que terán lugar o vindeiro día 23 de novembro na sede da Academia Galega de Seguridade Pública, sita na avenida da Cultura, s/n, A Estrada.
Proba de coñecementos:
Ás 9.30 horas.
Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, ao xuízo do tribunal, así como de bolígrafo de cor azul.
A Estrada, 2 de novembro de 2017
RESOLUCIÓN do 2 de novembro de 2017 pola que se aproban e fan públicas as relacións definitivas de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 13/11/2017

De conformidade co establecido no artigo 5 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas (DOG núm. 24, do 5 de febreiro), e na Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 27 de abril), e na disposición derradeira primeira da Orde do 24 de agosto de 2017 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 171, do 8 de setembro), esta dirección xeral
Aprobar as listas definitivas de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Orde do 24 de agosto de 2017 (DOG núm. 171, do 8 de setembro).
A lista definitiva de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.es
A lista definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador:
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
Presidenta: Mónica María Castro Pérez.
Secretario: Roberto Pérez Fonte.
Vogais:
Ana Purificación Otero Ferreiro.
Jesús Lata Buceta.
Marco Antonio Freire Serén.
– Tribunal suplente:
Presidente: Ramón Quiroga Limia.
Secretario: Ramón Freire Priegue.
Vogais:
Fernández López, José Antonio.
José Ramón Viñas Diz.
Constantino Grandío Rivas.
2. A súa actuación e funcionamento rexeranse polo disposto para os órganos colexiados na Lei 39/2015, do 1 de outubro, do procedemento administrativo común das administracións públicas, e na Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na lista de admitidos para a realización da proba, que terá lugar o vindeiro día 23 de novembro na sede da Academia Galega de Seguridade Pública, sita na avenida da Cultura, s/n, A Estrada.
Proba psicolóxica:
Ás 13.00 horas.
Os aspirantes deberán ir provistos de DNI ou documento acreditativo da súa identidade, ao xuízo do tribunal, así como de bolígrafo de cor azul.
A Estrada, 2 de novembro de 2017
RESOLUCIÓN do 8 de novembro de 2017, da Secretaría Xeral da Emigración, pola que se amplía o prazo de presentación de solicitudes da Resolución do 5 de abril de 2017 pola que se aproban as bases reguladoras para a concesión das axudas de emerxencia social e para a realización de viaxes por razóns de interese social, asistencial ou humanitario e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/11/2017

Mediante a Resolución do 5 de abril de 2017 (DOG núm. 75, do 19 de abril), se aproban as bases reguladoras para a concesión das axudas de emerxencia social e para a realización de viaxes por razóns de interese social, asistencial ou humanitario e se procede á súa convocatoria para o ano 2017.
En aplicación do establecido no artigo 7 da referida resolución, o prazo para a presentación de solicitudes remata o vindeiro día 30 de novembro. Tendo en conta a circunstancia de que a maioría dos potenciais beneficiarios residen fóra de España, así como a situación especial que están a atravesar os residentes dalgúns países de Iberoamérica, lugar de residencia da maioría dos destinatarios destas axudas, aconsellan proceder a unha ampliación do prazo sinalado inicialmente.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
RESOLVO:
Artigo único.
Ampliación do prazo de presentación de solicitudes
Ampliar ata o 15 de decembro de 2017, inclusive, o prazo de presentación de solicitudes previsto no artigo 7 da Resolución do 5 de abril, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario e se procede á súa convocatoria para o ano 2017.
Santiago de Compostela, 8 de novembro de 2017
ORDE do 30 de outubro de 2017 pola que se autoriza o cambio de denominación específica do CEIP plurilingüe Tomás de Lemos do Concello de Ribadavia.
Consellería de Cultura, Educación e Ordenación Universitaria — III. Outras disposicións — 13/11/2017

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Ourense.
Concello: Ribadavia.
Código: 32011305.
Denominación actual: colexio de educación infantil e primaria (CEIP) plurilingüe Tomás de Lemos.
Nova denominación: colexio de educación infantil e primaria (CEIP) plurilingüe Ribadavia.
Santiago de Compostela, 30 de outubro de 2017
RESOLUCIÓN do 23 de outubro de 2017 pola que se adhire unha entidade financeira ao convenio de colaboración para a bonificación dos custos do financiamento das pequenas empresas de Galicia titulares de préstamos superiores a 25.000 euros, subscrito coas entidades financeiras adheridas e as sociedades de garantía recíproca (liña pequenas empresas).
Instituto Galego de Promoción Económica — III. Outras disposicións — 03/11/2017

O Consello de Dirección do Igape, na súa xuntanza do 1 de xuño de 2017, acordou por unanimidade dos seus membros asistentes a aprobación das bases reguladoras das axudas para a bonificación dos custos do financiamento das pequenas empresas de Galicia, titulares de préstamos superiores a 25.000 euros, instrumentadas mediante convenio de colaboración coas entidades financeiras e coas sociedades de garantía recíproca (liña pequenas empresas). As bases foron publicadas mediante Resolución do 14 de xullo de 2017 (DOG nº 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Con data do 19 de outubro de 2017 ratifícase a adhesión da entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir a entidade financeira Banco Santander, S.A. á relación de entidades financeiras adheridas ao convenio de colaboración para a bonificación dos custos do financiamento das pequenas empresas de Galicia, titulares de préstamos superiores a 25.000 euros, asinado o 14 de xullo de 2017.
Santiago de Compostela, 23 de outubro de 2017
CORRECCIÓN DE ERROS. Orde do 31 de xaneiro de 2017 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 03/11/2017

Advertidos erros na dita orde publicada no
Diario Oficial de Galicia
núm. 22, do 1 de febreiro de 2017, cómpre facer as seguintes correccións:
Na páxina 4616, no artigo 41, onde di: «3. O importe da axuda nunca excederá 450 €/ha de SAU nin se pagará cando o importe sexa inferior a 25 €/ha de SAU.», debe dicir: «3. O importe da axuda nunca excederá 450 €/ha de S.I. nin se pagará cando o importe sexa inferior a 25 €/ha de S.I.».
Na páxina 4617, no artigo 44, onde di: «3. O importe da axuda nunca excederá 250 €/ha de SAU nin se pagará cando o importe sexa inferior a 25 €/ha de SAU.» debe dicir: «3. O importe da axuda nunca excederá 250 €/ha de S.I. nin se pagará cando o importe sexa inferior a 25 €/ha de S.I.».